Félicien Kabuga

Félicien Kabuga (Muning, 1933ko martxoaren 1a) ruandar enpresaburua eta Ruandako genozidioaren eragileetako bat da. 1990eko hamarkadan multimilionarioa zen eta Garapenerako Mugimendu Iraultzaile Nazionala alderdi abertzale hutuarekin eta Akazu muturreko talde informalarekin lotura estua zuen. Muturreko hedabide hutuak finantzatu zituen, hala nola Radio Télévision Libre des Mille Collines eta Kangura aldizkaria, tutsien hilketen alde egiten zutenak.

 Bizitza 
Kabuga Munigen jaio zen, Mukarange udalerrian, Byumbako prefekturan. Beste negozio batzuen artean, hainbat te landaketa zituen Ruandako iparraldean, eta modu horretan pilatu zuen bere aberastasuna.

1993an, Garapenerako Mugimendu Iraultzaile Nazionalak diru bilketa bat antolatu zuen Radio Télévision Libre des Mille Collines sustatzeko, eta Félicien Kabugak publikoki definitu zuen katearen helburua Hutu Power defendatzea zela.

1993ko urtarriletik 1994ko martxora, guztira 500.000 aihotz inportatu ziren Ruandara. Kabuga aihotz hauen inportatzaile nagusietako bat zen.

1994an, Kabugak Ruandatik ihes egin zuen. Lehenengo Suitzara joan zen, baina alde egiteko agindua eman zioten. Orduan Kongoko Errepublika Demokratikoko Kinshasara joan zen eta gero Kenyako Nairobin bizi zela uste zen. 1995eko irailean, edozein akusazio baino lehen, Nshikabem Agency enpresa erregistratu eta zuzendu zuen Nairobin.

2006ko abuztuaren 28an, Barack Obamak Kenyari leporatu zion «[Kabugari] babesleku segurua erosteko baimena ematea». 

Ameriketako Estatu Batuetako Estatu Sailak 5 milioi dolarreko saria eskaini zuen Kabuga atxilotzea ekarriko zuen informazioagatik.

2020an, Frantziako poliziak Parisen atxilotu zuen, 87 urte zituela, 26 urte iheslari gisa eman ostean, baina 2023an epaitzeko ezgaitzat jo zuten dementziagatik.

Kabuga Josephine Mukazitonirekin ezkonduta dago eta 11 seme-alaba ditu. Bere alabetako bi Juvénal Habyarimanaren semeekin ezkonduta daude.

 Erreferentziak 

 Kanpo estekak 

Kategoria:Ruandarrak
Kategoria:Enpresaburuak
Kategoria:Ruandako genozidioaren eragileak